แฟนของผมไปต่างจังหวัดแต่ลืมเอายาคุมไปด้วย วันนี้วันศุกร์เป็นวันแรกที่ไม่ได้กินและคาดว่าน่าจะกลับมาวันอาทิตย์ ก็จะไม่ได้กินไป2วัน วันอาทิตย์ควรกินกี่เม็ดครับ หรือ รอกินแผงใหม่เลย
สวัสดีค่ะ หากลืมกินยาคุมกำเนิดแบบแผงรายเดือนไป 2 เม็ดนั้น ให้กิน 1 เม็ดชดเชยทันทีที่นึกได้ โดยไม่ต้องกินชดเชยอีกเม็ดก่อนหน้านั้น และรับประทานยาคุมในแผงที่เหลือต่อไปตามปกติและควรจะงดการมีเพศสัมพันธ์ หรือสวมถุงยางอนามัยเมื่อต้องสอดใส่ จนกว่าจะกลับมารับประทานยาคุมกำเนิดวันละ 1 เม็ดตามปกติเป็นเวลา 7 วันติดต่อกันขึ้นไปแล้วค่ะหรือหากไม่แน่ใจ ไม่สบายใจเรื่องการกินชดเชย อาจจะใช้ถุงยางอนามัยร่วมไปด้วยทุกครั้งจนกว่าประจำเดือนจะมา ในระหว่างนี้ก็กินยาต่อไปและกินชดเชยตามที่กล่าวไปจนครบแผงค่ะ